system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Francisc de Sales?
assistant
Francisc de Sales (François de Sales) () a fost un episcop catolic al Genevei, cu reședința în Annecy, Geneva fiind ocupată în vremea respectivă de calviniști. Francisc de Sales a fost canonizat în anul 1665.

Viața 
S-a născut la Castelul Sales din Savoia în 1567. A studiat dreptul la Universitatea din Paris și la Universitatea din Padova. La Padova l-a cunoscut pe Antonio Possevino, care l-a influențat în direcția teologiei. A fost sfințit preot în anul 1594. A lucrat mult pentru redresarea catolicismului în țara sa, predicând cu succes printre calvinii de la sudul lacului Geneva. Ales episcop de Geneva (cu sediul la Annecy) în 1602, s-a arătat un adevărat păstor față de clerici și față de credincioși, educându-i în credință prin scrieri și prin tot ce a întreprins, fiind un exemplu pentru toți. Cele mai celebre scrieri ale sale sunt Philothea și Theotimus, actuale încă și astăzi.

Împreună cu Sf. Ioana Francisca de Chantal, a întemeiat Ordinul Vizitațiunii Mariei, „Salezianele” („Societatea Salezienilor” a fost întemeiată de Sf. Ioan Bosco).

A murit la Lyon în 28 decembrie 1622. În ziua de 24 ianuarie trupul său a fost înmormântat la Annecy.

În anul 1922, cu ocazia sărbătoririi a 300 de ani de la moartea sa, papa Pius al XII-lea l-a declarat patron al presei și scriitorilor catolici.

Este sărbătorit în Biserica Catolică la 24 ianuarie.

Scrieri 
 Introduction à la vie dévote (numită Philothea), Lyon, 1608; 
 Traité de l'amour de Dieu (numit Theotimus), Lyon, 1616; 
 Les vrays entretiens spirituels, Annecy, 1629; 
 Les controverses (Défense de l'autorité de l'église, Les Règles de la foi, Les Règles de la foi sont observées dans l'Église Catholique), Annecy, 1672.
 Lettres (2105 lettres), 1593-1622;
 Sermons (232 sermons), 1593-1622; 
 Opsucules (313 opuscules), 1580-1622; 
 Toate scrierile indicate mai sus sunt reunite în Oeuvres complètes, 27 vol., Annecy, 1892-1964. 
 Oeuvres, textes présentés et annotés par Andre Ravier avec la collaboration de Roger Devos, Paris, 1969.

Note

Bibliografie 
 Liturgia orelor, Arhiepiscopia romano-catolică București 1994, p. 1292.
 Schott-Messbuch, Freiburg 1962.
 F. W. Bautz, „Franz von Sales”, Biographisch-Bibliographisches Kirchenlexikon II (1990) 104-108

Legături externe 

  Oeuvres complètes de saint François de Sales
   Scrieri
 Profamilia.ro - Viețile sfinților 
  Enciclopedia catolică - newadvent.org
  Santiebeati.it - Sfinți și fericiți

Nașteri în 1567
Decese în 1622
Sfinți în Biserica Catolică
Doctori ai Bisericii
Absolvenți ai Universității din Padova
Oameni din Savoia